Drastiliseks kujunes 1932.  aasta 1. aprillil jõustunud "Tööpuuduse vastu võitlemise otstarbel teenistusvahekordade korraldamise seadus", mis nägi ette, et kui riigi- või omavalitsusasutuses, kaasa arvatud õppeasutuses, töötavad mõlemad abikaasad, tuleb vallandada naine juhul, kui tema abikaasa teenib töötades linnas vähemalt 140 krooni või maal vähemalt 80 krooni kuus. Keelati ühe isiku töötamine riigi- või omavalitsusasutuses või riigiettevõttes kahel kindlapalgalisel ametikohal. Samuti andis seadus õiguse vallandada riigi- ja  omavalitsuse teenistusest isikuid, kes on välja teeninud vanaduspensioni.